
UUSISSA HONEYWELL-KUULONSUOJAIMISSA ON BLUETOOTH, JONKA ANSIOSTA TYÖNTEKIJÄT PYSYVÄT YHTEYDESSÄ MYÖS KUULOA SUOJATESSAAN

Langaton Bluetooth-tekniikka mahdollistaa käyttäjille puhelujen vastaanottamisen ja handsfree-yhteyden muihin työntekijöihin kuulonsuojainten kautta. Tekniikka suodattaa melun turvalliselle tasolle vaikuttamatta puhelinkeskusteluihin

	SMITHFIELD, R.I., 25. syyskuuta, 2017 – Honeywell (NYSE: HON) julkisti tänään uudet kuulonsuojaimet, joiden avulla työntekijät voivat pitää yhteyttä toisiinsa ja suojata samalla kuuloaan meluisilla työpaikoilla.

[bookmark: _GoBack]	 Uudet Honeywell Howard Leight™ Sync® Wireless -kuulonsuojaimet hyödyntävät langatonta Bluetooth-tekniikkaa, jonka avulla työntekijät voivat puhua puhelimessa, olla yhteydessä muihin työntekijöihin, saada ohjeita ja suorittaa työtehtäviä vaarantamatta kuulonsuojausta meluisissa ja vaarallisen äänekkäissä ympäristöissä.

	”Melun aiheuttamat kuulonalenemat ovat merkittävä turvallisuusriski teollisuuden ja kaupan alalla. Siksi on ensisijaisen tärkeää varmistaa, että työntekijät käyttävät kuulonsuojaimia koko ajan”, sanoo kuulonsuojaimien tuotepäällikkö Lisa Steckert Honeywell Industrial Safetyltä, joka on maailman johtava henkilökohtaisten suojavarusteiden ja kaasunilmaisutekniikan valmistaja. ”Sync Wireless -suojaimilla työntekijät, joiden on käytettävä älypuhelimiaan tai oltava yhteydessä muihin työntekijöihin tai esimiehiinsä meluisissa ympäristöissä, voivat pysyä yhteydessä ja tuottavina turvallisuuttaan vaarantamatta”.

Kuulonsuoajimet voidaan yhdistää langattomasti Bluetoothilla useimpiin älypuhelimiin ja niissä on varsimikrofoni, jonka avulla työntekijät voivat vastata puheluihin ja käydä puhelinkeskustelut pitämällä puhelimen turvallisesti taskussa. Langattomuus poistaa kaatumis-, liukastumis- ja tarttumisvaaroja aiheuttavien johtojen ja kaapelien tarpeen. 
	”Kuulonsuojainten ottaminen pois puhelun ajaksi on turvallisuusriski”, sanoi Steckert. ”Honeywell on sitoutunut soveltamaan uusia teknologioita työntekijöiden ja heidän työpaikkojensa pitämiseksi yhdistettyinä ja turvallisina.” 

Uusien kuulonsuojainten ominaisuuksia:
· Bluetooth 4.1 tarjoaa parannetun liitettävyyden, tiedonsiirron luotettavuuden ja käytön 4G-matkapuhelimien kanssa.

· Käyttöä helpottava ergonominen rakenne, äänenvoimakkuuden säätöpainikkeet ja vilkkuvat värivalot eri asetusten ilmaisemiseen

· Varsimikrofoni tarjoaa kristallinkirkkaan kommunikoinnin meluisissa ympäristöissä ja kääntyy pois tieltä, kun sitä ei käytetä.

· Äänenvoimakkuuden hallintatekniikka rajoittaa kannettavien musiikkisoittimien äänenvoimakkuuden 82 dB:iin; ilmavirran ohjaustekniikka tarjoaa optimaalisen melunvaimennuksen SNR 32 dB. 

· Teräksinen päälakisanka ja pehmustetut korvakupit varmistavat käyttömukavuuden pitkäaikaisessa käytössä. 

· 16+ tunnin ladattava akku.

Lisätietoja Sync Wireless -kuulonsuojauksesta on annettu osoitteessa Honeywell Safety. 
	
Maailman johtava henkilökohtaisten suojavarusteiden toimittaja Honeywell Industrial Safety, joka on osa Safety and Productivity Solutionsia, auttaa organisaatioita hallitsemaan työpaikan turvallisuutta. Yrityksen kattava valikoima sisältää henkilökohtaisia silmien, korvien, pään ja käsien suojaimia, hengityssuojaimia, ensivaiheen pelastustyöntekijöiden varusteita, kaasujen valvontalaitteita sekä putoamissuojaimia.

Honeywell (www.honeywell.com) on Fortune 100 -yritys, joka toimittaa maailmanlaajuisesti erikoisratkaisuja, kuten ilmailu- ja autoalan tuotteita ja palveluja, rakennusten, kotien ja teollisuuden valvontateknologioita sekä suorituskykyisiä materiaaleja.  Teknologiamme auttavat lentokoneita, autoja, koteja ja rakennuksia, tuotantolaitoksia, toimitusketjuja ja työntekijöitä olemaan entistä paremmin yhteydessä toisiinsa tehden maailmasta fiksumman, turvallisemman ja kestävämmän kehityksen mukaisen.  Lisätietoja Honeywellista ja yhtiön tuotteista on osoitteessa www.honeywell.com/newsroom.
Honeywell Safety and Productivity Solutions (SPS) tarjoaa tuotteita, ohjelmistoja ja yhdistettyjä ratkaisuja, jotka parantavat tuottavuutta, työpaikan turvallisuutta ja asiakkaiden suorituskykyä kaikkialla maailmassa. Pidämme tämän lupauksen toimittamalla alan johtavia mobiililaitteita, ohjelmistoja, pilviteknologioita ja automaattisia ratkaisuja sekä markkinoiden laajimman valikoiman henkilökohtaisia suojavarusteita, kaasumittausteknologioita sekä asiakkaiden tarpeisiin suunniteltuja antureita, kytkimiä ja ohjaimia. Valmistamme ja myymme myös monenlaisia työjalkineita, leikkiin ja ulkoiluun liittyviä varusteita mukaan lukien XtraTufTM- ja Muck BootTM-merkin jalkineet.  

